જમાત-ઉદ-દાવાના પ્રમુખ અને મુંબઈ ત્રાસવાદી હુમલાના માસ્ટર માઈન્ડ હાફિઝ સઈદને એક ખાનગી પાકિસ્તાની ટીવી ચેનલના એક ટોક શોમાં દર્શાવવામાં આવ્યો હતો. અત્રે ઉલ્લેખનીય છે કે ધ પાકિસ્તાન ઈલેક્ટ્રોનિક મીડિયા રેગ્યુલેટરી ઓથોરિટીએ (પીઈએમઆરએ) પાકિસ્તાનની તમામ ટેલિવિઝન ચેનલો પર જમાત-ઉદ-દાવા તેનું ફ્રન્ટ ઓર્ગેનાઈઝેશન ફલાહે-ઈન્સાનિયત ફાઉન્ડેશન (એફઆઈએ) અને અન્ય ૬૦ જેટલાં પ્રતિબંધિત સંગઠનો અને તેના નેતાઓનાં તમામ કવરેજ પર ગત ૨ નવેમ્બરથી પ્રતિબંધ મૂકવામાં આવ્યો હતો.